
Rhan 1: Beth yw effaith defnyddio’r ardal allanol ar gyfranogiad disgyblion mewn sesiwn iaith yn y Cyfnod Sylfaen?
Nod y traethawd hwn yw ymchwilio'r effeithiau o ddefnyddio dysgu yn yr awyr agored ar gyfranogiad disgyblion yn ystod gwers iaith. Y nod yw cael gwell dealltwriaeth o sut mae'r amgylchedd dysgu yn effeithio ar gyfranogiad. O ystyried mai prosiect ymchwil bach yw hwn, bydd rhaid imi wneud ymchwil pellach i allu datgan fy nghanfyddiadau’n hyderus. Roedd yr astudiaeth gwers i fod i gael ei ailadrodd gan fyfyriwr arall fel y byddai gennym ystod ehangach o dystiolaeth i'n helpu i ddeall ein cwestiwn. Cafodd yr arsylwi gwersi ar y cyd ei ganslo oherwydd mesurau COVID a roddwyd ar waith i'n hamddiffyn. Felly, mae'r prosiect ymchwil hwn yn seiliedig ar fy ymchwil a chanfyddiad yn unig. Mae maint y prosiect hwn yn gyfyngiad ar fy nghanfyddiadau ac felly, mae angen i mi adnabod hynny. Serch hynny, roedd y prosiect ymchwil yn gyfle gwych i mi ymgysylltu ag ysgolion fel ymchwilydd. Noda Llywodraeth Cymru fod dylai athrawon cymryd rhan mewn gwaith ymchwil er mwyn ddatblygu eu haddysgeg a dealltwriaeth o addysg yn gyffredinol (Llywodraeth Cymru, 2017). Gobeithio y bydd y profiad hwn yn fy helpu gyda’n profiadau i ddod o fod yn athrawes sy’n ymchwilwyr. Tynnodd ESTYN (2018) sylw at Ysgol S oedd yn gweld athrawon fel ymchwilwyr. Awgrymodd ysgol S fod ymchwil yn hanfodol ar gyfer datblygiad proffesiynol eu hathrawon (ESTYN, 2018). Trwy wneud y prosiect ymchwil hwn rwy’n cael y cyfle i allu paratoi fy hun ar gyfer ymchwil y byddaf yn cymryd rhan ynddo yn ystod fy ngyrfa.
Bydd yr ymchwil yn cael ei gynnal mewn ysgol gynradd Gymraeg mawr mewn dinas. Mae dosbarth blwyddyn 1 yn ddosbarth gweddol o fawr gyda 29 o ddisgyblion. Maent wedi cael eu rhoi mewn grwpiau yn seiliedig ar eu gallu academaidd. Mae rhai disgyblion is gallu cael anhawster i fynegi eu hunain, yn enwedig yn y Gymraeg. Felly, penderfynwyd y byddaf yn cynnal y prosiect ymchwil gyda’r grŵp gallu uwch. Cyn gwneud unrhyw fath o ymchwil, gofynnais am ganiatâd y rhieni a'r athrawon a chydsyniad y disgyblion trwy ofyn iddynt a oeddent yn gyfforddus a gofyn iddynt roi arwydd i mi unrhyw bryd os oeddent am stopio. Roedd y prosiect ymchwil hwn yn dilyn canllawiau Cymdeithas Ymchwil Addysgol Prydain [BERA] (2018) i sicrhau bod yr ymchwil yn foesegol a bod disgyblion yn cael eu parchu.
Nod y traethawd hwn yw trafod canfyddiadau'r ymchwil. Yr ymchwil y bydd y traethawd hwn yn ei archwilio yw pwysigrwydd defnyddio addysg awyr agored. Mae’r rhesymau pam y dewiswyd y pwnc hwn o ganlyniad i’m profiad personol fy hun mewn ysgolion. Mae Llywodraeth Cymru wedi rhoi llawer o sylw i addysg awyr agored (Llywodraeth Cymru, 2009). Maent yn nodi’r cyfleoedd dysgu y gall plant ifanc eu datblygu yn yr awyr agored megis datblygiad creadigol, datblygiad corfforol, a datblygiad y Gymraeg (Llywodraeth Cymru, 2009). Yn fy mhrofiad i, rwyf wedi gweld plant swil ddatblygu yn yr amgylchedd awyr agored. Dadleuwyd bod plant sy’n hapus yn tueddu i wneud yn well yn academaidd (ESTYN, 2019). Ar ôl gweld y newid hwn, penderfynais y byddai’n ddiddorol iawn ymchwilio ymhellach i sut y gallai hyn effeithio ar allu plant i ddysgu gan edrych a'u cyfranogiad. Felly, byddwn yn dadlau bod fy niddordeb mewn cwblhau’r prosiect ymchwil hwn yn seiliedig ar brofiad personol yn hytrach na diddordeb yn yr ymchwil academaidd sydd wedi’i gwblhau arno.
Yn ystod fy niwrnod cyntaf yn fy ysgol lleoliad, cefais y cyfle i ymweld â’u hardal gwlypdir gyda’r disgyblion. Er, roedd gennyf ddiddordeb eisoes mewn cwblhau’r ymchwil ar ddysgu yn yr awyr agored, ysbrydolwyd ymhellach gan hwn i gwestiynu manteision o ddefnyddio addysg awyr agored. Mae’r adnoddau sydd ganddynt yn cynnwys pwll, coed, pont a sied fach y gellir ei defnyddio fel ystafell ddosbarth. Roedd amser wedi'i amserlennu hefyd yn yr amserlen i fynd â'r plant allan i'r gwlypdir. Bob bore byddai un grŵp (allan o bedwar yn y dosbarth) yn mynd i'r gwlypdir gyda'r cynorthwyydd dosbarth. Byddai tasgau arbennig y byddai'n rhaid iddynt eu cyflawni megis chwilio am eitemau, adeiladu adeilad allan o ddeunyddiau naturiol a chwilio am bethau sy'n dechrau gyda llythyren benodol. Mae Ysgol A yn defnyddio eu darpariaeth awyr agored yn wahanol i fy ysgol lleoliad. Mae ganddynt ddarpariaethau awyr agored y gall y plant gael mynediad iddynt unrhyw bryd, er bod ganddynt athrawes yno i arwain a herio’r disgyblion (ESTYN, 2019). Maent yn aml yn annog y disgyblion i ddefnyddio terminoleg fel o dan neu uwchben (ESTYN, 2019). Mae’n ddiddorol sut mae gwahanol ysgolion yn addasu eu hamgylchedd dysgu i siwtio i’w dysgwyr a’u hardal. Er bod gan ysgol A ddull gwahanol o ddysgu yn yr awyr agored i'r hyn y mae fy ysgol ar leoliad yn ei wneud, does un dull yn well na'r llall. Mae ysgolion yn dda am addasu'r cyfleusterau sydd ganddynt er mwyn rhoi'r addysg orau bosibl i ddisgyblion ac mae hyn wedi'i gydnabod fel arfer da gan ESTYN.
Mae ESTYN (2019) wedi canmol ysgol x am ddefnyddio eu hardal gwlypdir yn effeithiol. Datblygodd yr ysgol eu darpariaeth dysgu awyr agored gyda’r nod o allu addysgu ystod eang o wersi priodol i’r disgyblion (ESTYN, 2019). Gwnaethant hyn trwy gael ffocws clir ar addasu eu cwricwlwm i siwtio i ddysgu yn yr awyr agored (ESTYN, 2019). Sylwodd yr ysgol hon fod lles disgyblion wedi cynyddu trwy fynd â’r dysgu yn yr awyr agored (ESTYN, 2019).
Lles disgyblion yw’r flaenoriaeth i athrawon, ysgolion, rhieni, a Llywodraeth Cymru. Mae White (2014) yn un o’r prif ymchwilwyr ar addysg awyr agored ac mae’n honni bod rhoi cyfleoedd i blant archwilio byd natur yn hanfodol i’w llesiant, eu hiechyd a’u dyfodol. Mae White (2014) hefyd yn nodi bod plant sy’n cael cyfleoedd i archwilio byd natur yn archwilio ffyrdd gwahanol o feddwl, teimlo a rhyngweithio o ganlyniad i’r cyfleoedd hyn. Yn yr un modd, byddai Davy hefyd yn cytuno â'r asesiad hwn o fanteision addysg awyr agored. Mae gan Davy (2019) agwedd gyfannol at addysg ac mae’n credu ei bod yn bwysig i blant ddeall eu ‘hunaniaeth ecolegol’ sef deall eu lle o fewn y byd ehangach a byd natur. Mae Davy (2019) yn dadlau bod lles ac ymgysylltiad plant yn cynyddu trwy wybod eu hunaniaeth ecolegol. Er bod gan Davy (2019) rai pwyntiau da, gall weithiau orliwio’r cysylltiad rhwng hunaniaeth a natur a’r effaith y mae hyn yn ei chael ar un lles. Mae Waite (2011; 160) yn rhybuddio darllenwyr ei bod yn ymddangos bod ymchwil yn cael ei chynnal gan gefnogwyr dysgu yn yr awyr agored. Felly, mae hyn yn awgrymu bod rhywfaint o’r dystiolaeth ar gyfer dysgu yn yr awyr agored wedi’i llygru gan gredoau a dehongliadau'r ymchwilydd. Er, mae'n amhosibl gwahanu'ch hun a'ch credoau oddi wrth eich gwaith mae'n hanfodol cydnabod eich rhagfarnau. Felly, bydd paragraff yn nes ymlaen yn y traethawd hwn am fy nghredoau sydd eisoes yn bodoli i ddeall fy safbwynt.
Bu pwyslais aruthrol ar iechyd meddwl o fewn ein hysgolion. Gellir gweld hyn yn ymateb y ‘Maes Dysgu a Phrofiad: Iechyd a Lles’ yn y Cwricwlwm i Gymru (Llywodraethwr Cymru, 2020). Mae cynnwys hwn fel maes dysgu yn hanfodol er mwyn i athrawon ac ysgolion feddwl am les fel rhan hanfodol o’r cwricwlwm, yr un mor bwysig â llythrennedd a rhifedd. Nid yw’r pwyslais ar les yn gorffen yn y fan honno. Yng nghwricwlwm i Gymru, y pedwar diben yw sail y cwricwlwm ac un o’r dibenion hynny yw i’r plant fod yn unigolion iach, hyderus (Cwricwlwm i Gymru, 2020). Felly, mae gwella lles nid yn unig yn gyfrifoldeb moesegol i’r ysgolion ond yn elfen hanfodol o’r cwricwlwm sy’n statudol.
Mae Erthygl 24 o Gonfensiwn y Cenhedloedd Unedig ar Hawliau’r Plentyn yn nodi bod yn rhaid i blant fod yn ymwybodol o’u hiechyd a’u lles a’r technegau a ddefnyddir i wella ein llesiant, megis bod yn yr awyr agored (Cenhedloedd Unedig, 1989). Unwaith eto, mae Llywodraethau yn pwysleisio pwysigrwydd lles. Mae angen parchu'r hawliau a roddir i ddefnydd. Dadlau White (2014) bod dysgu yn yr awyr agored yn hawl sylfaenol i bob plentyn a bod angen i athrawon fod yn fwy gwybodus am y manteision. Gellid dadlau bod cael cyfleoedd i archwilio byd natur yn gyfrifoldeb cyfreithiol a moesegol i ysgolion.
Awgryma White (2014) bod plant yn dysgu mwy o’r awyr agored gan fod ganddyn nhw ffordd unigryw o ddysgu gyda byd natur ac oddi yno. Mae White (2014) yn awgrymu ymhellach, oni bai ein bod yn rhoi cyfleoedd i blant archwilio eu hamgylchedd ein bod yn gwneud anghymwynas â nhw. Dadleuodd Wilson (2012) mai prif bwysigrwydd dysgu yn yr awyr agored yw rhoi cyfle i’r plant chwarae’n greadigol, defnyddio eu dychymyg a thrwy’r chwarae creadigol hwn bydd y dysgwyr yn dysgu gwersi gwerthfawr na ellid eu haddysgu yn y dosbarth. Mae Wilson yn defnyddio’r term ‘chwarae natur’ i ddisgrifio dysgu a chwarae trwy ddefnyddio byd natur (Wilson, 2012). Byddai Dewey yn cytuno â’r dehongliad hwn ac yn awgrymu y dylid addysgu pob gwers mor greadigol â phosibl (Pound, 2006; Quay a Seaman, 2013). Byddai Dewey hefyd yn dadlau mai cyfrifoldeb yr athro yw addasu ei wersi fel eu bod yn rhoi profiadau i’r plant (Pound, 2006; Quay a Seaman, 2013). Byddai Dewey yn cytuno â dysgu plant yn yr awyr agored gan ei fod yn credu bod plant yn dysgu trwy brofiad (Pound, 2006). Cytunodd Montessori hefyd fod disgyblion yn dysgu trwy brofi bywyd go iawn, megis byd natur (Williams-Siegfredson, 2014).
Mae pwysigrwydd yr amgylchedd dysgu yn un o elfennau allweddol y drafodaeth wrth edrych ar y llenyddiaeth am ddysgu yn yr awyr agored. Dadlau Seaman a Rheingold bod yr amgylchedd y mae plant yn dysgu ynddo yn llai pwysig na’r hyn y maent yn ei ddysgu (2012 yn Quay a Seaman, 2013). Fodd bynnag, byddai Smith yn anghytuno â’r dehongliad hwn a byddai’n dadlau bod y lleoliad lle mae dysgwyr yn dysgu yn hynod o bwysig a bod addysgwyr yn deall bod disgyblion yn dysgu y tu allan i’r ystafell ddosbarth (2007 yn Quay a Seaman, 2013). Hefyd, nid yw safonau a disgwyliadau yn gostwng wrth addysgu yn yr awyr agored a’i bod yn hanfodol i’r athro reoli’r amgylchedd (Robertson, 2014).
Er bod yr ymchwil ar ddysgu yn yr awyr agored yn hynod gadarnhaol, mae angen cydnabod bod cyfyngiad ar addysgu yn yr awyr agored. Dyma un o amcanion yr ymchwil hwn yw mynd i'r afael a chydnabod bod cyfyngiad i addysg awyr agored. Mae’n ddiddorol nad yw cyfyngiadau addysg awyr agored yn cael eu crybwyll gan arbenigwyr yn y maes hwn. Mae’r absenolrwydd yn amlwg yn waith White (2014) ac eraill. Felly, mae'n hanfodol i bob prosiect ymchwil moesegol gydnabod cyfyngiadau a lle mae angen ymchwil pellach, y gellir dadlau ei fod yn ddiffygiol gan rai academyddion.
Mae astudiaeth gwers yn fethodoleg lle mae'r athrawon yn cynllunio, yn addysgu ac yn myfyrio ar yr hyn y maent wedi'i weld. Cafodd astudiaeth gwers i ysbrydoli gan yr astudiaethau gwersi a gynhaliwyd yn Japan (Dudley, 2015). Mae’r dull hwn yn broses gydweithredol sy’n cynnwys grŵp o athrawon er mwyn deall y testun o’u dewis yn well a myfyrio ar yr hyn y maent wedi’i weld. Mae Dudley (2014) yn dadlau bod astudiaeth gwers yn arf y gall athrawon eu defnyddio i weld yn gywir effaith eu haddysgu. Mae astudiaeth gwers fel arfer yn cynnwys tri chylch lle mae'r pwnc a ddewiswyd yn cael ei archwilio'n fanwl. Dyma'r camau i astudio gwersi:
• Y cam cyntaf yw cynnal cyfarfod ar y cyd i drafod eu testun a chynllunio'r wers.
• Dysgwch y wers gydag aelodau eraill yn arsylwi'r wers
• Cynhaliwch gyfweliad gyda'r cyfranogwyr
• Myfyrio ar y dystiolaeth. Addaswch y wers os oes angen.
• Cynnal cyfarfod ar y cyd i drafod astudiaeth yr ail wers
• Ailadroddwch nes bod digon o dystiolaeth gyda’ch
(Dudley, 2014, tud. 5)
Awgryma Dudley (2014) mai mantais cynnal astudiaeth gwers yw ei fod yn helpu athrawon i ddeall pam a sut maen nhw’n defnyddio dull penodol a myfyrio ar yr hyn sy’n gweithio orau i’w disgyblion. Mae’r ffaith bod modd addasu cynlluniau yn rhoi cyfle i athrawon fyfyrio ar y dulliau a ddefnyddir i ddeall sut i gefnogi eu disgyblion yn well (Dudley, 2015). Un elfen allweddol y mae Dudley yn ei hawgrymu sy’n hanfodol i lwyddiant astudiaeth gwers yw ‘arsylwi dysgu yn hytrach nag arsylwi addysgu’ (Dudley, 2015; 10). Er mwyn i athrawon fyfyrio ar y dulliau a ddefnyddiant yn eu dosbarth er mwyn darparu’r addysg orau i’r disgyblion (Blackburn, 2018; Great Teaching Toolkit, 2020).
Yn yr astudiaeth wers hon byddaf yn anelu at gasglu tystiolaeth ar beth yw effaith yr ardal allanol ar gyfranogiad disgyblion. Bwriad y wers yw darllen llyfr am greaduriaid bach, mynd ar helfa trychfilod a chwarae gêm o bingo drychfilod. Mae hyn yn cyd-fynd â thema’r dosbarth sef ‘Gwlad y Rwla’ gan y bydd y llyfr y byddwn yn ei ddarllen yn llyfr gwybodaeth yn seiliedig ar y cymeriadau yn sôn am drychfilod. Disgwylir i'r disgyblion enwi ac adnabod y trychfilod erbyn diwedd y wers. Pe bawn i'n cynnal cylch arall o'r astudiaeth wers, byddai'n rhaid i'm partner hefyd greu gwers iaith y gellir ei haddysgu yn yr awyr agored. Nid oes angen iddi wneud gwers yn seiliedig ar drychfilod.
Bydd yr arsylwad gwers yn cael ei gynnal ar fy mhen fy hun gyda'r cynorthwyydd dysgu yn recordio'r wers ar iPad a byddaf yn ail edrych a’r fideo gyda fy ffurflen arsylwi (gweler Atodiad 1). Rwyf wedi llenwi ffurflen arsylwi i ddadansoddi’r canfyddiadau. Rwyf wedi defnyddio graddfa Leuven er mwyn graddio cyfranogiad fy myfyrwyr. Y rheswm yr wyf wedi dewis defnyddio graddfa Leuven yw bod y raddfa hon yn mesur lles a chyfranogiad, sef yr hyn yr wyf yn ei fesur (Emotionally Healthy Schools, 2021). Byddaf yn rhoi marc allan o 5 am ymgysylltiad pob disgybl ac yna'n cyfrif y marciau fel y gallaf weld darlun cyfan.
Mae manteision i’r athro gynnal yr arsylwad, sef bod y disgyblion yn gyffyrddus â nhw ond hefyd gyfyngiad gan fod gan yr athro syniad rhagdybiedig o’r hyn i’w ddisgwyl yn barod (Alderson a Morrow, 2011). Trwy gymryd rhan yn yr arsylwad fe allai wneud i’r plant deimlo’n fwy cyfforddus i fynegi eu hunain, ac felly, gall effeithio ar y dystiolaeth a gasglwyd (Kawulich, 2012). Mantais cael cylch arall i’r astudiaeth wers yw eich bod yn llai tebygol o fod â disgwyliadau’r athro yn llygru’r dystiolaeth.
Cam nesaf yr astudiaeth wers yw'r cyfweliad grŵp. Rwyf wedi cael cydsyniad gwybodus wrth y disgyblion cyn cynnal y cyfweliad. Dywedais wrthynt y gallant adael unrhyw bryd. Manteision cynnal cyfweliad yw bod y disgyblion yn cael cyfle i ddweud eu barnau nhw i’r athro (Danby a Thorpe, 2011). Dadlau Pollard (2019) bod perthynas gadarnhaol rhwng athro a disgybl yn bwysig wrth roi adborth. Bydd y cyfweliad yn lled strwythuredig gyda chwestiynau wedi eu paratoi yn barod ond rwyf wedi eu haddasu neu eu hail-eirio os oedd angen (Gweler atodiad 2). Y nod oedd i’w ddeall beth am yr amgylchedd awyr agored mae’r plant yn ei fwynhau, efallai'r rhyddid, y lle agored neu'r cynnwys o’r gwersi. Mae gan y plant farn gref iawn ac maent yn mynegi eu teimlad yn dda.
Mae Cobb yn nodi bod y ffordd rydych chi'n gofyn cwestiwn yn cael effaith uniongyrchol ar yr ymateb y mae'r cyfranogwyr yn ei roi, fel rydym yn defnyddio ein lleisiau a'r ffordd y mae'r cwestiynau wedi'u strwythuro (Cobb yn Austin, 2016, tud. 75). Felly, roeddwn yn ymwybodol iawn o beidio â phwysleisio unrhyw eiriau nac arwain y disgyblion i gael yr ateb yr oeddwn ei eisiau. Eu barn nhw rwyf am ddarganfod.
Ar ôl y cyfweliad adolygais y ffilm o’r arsylwad gwers a defnyddiais y daflen fyfyrio (gweler Atodiad 3). Defnyddiais gylch dysgu Kolb, a ddefnyddir yn gyson gan ymchwilwyr sy’n ymchwilio mewn i addysg yn yr awyr agored (Jeffs, 2017). Mae model Kolb yn cynnwys pedair elfen:
·	Profiad diriaethol - Sut rwyf fynd i gynnal yr ymchwil?
·	Beth rwy’n bwriadu ymchwilio a beth yw’r pwrpas yr ymchwil yma. 
·	Arsylwad Myfyriol - Edrych ar y dystiolaeth rwyf wedi casglu.
·	Cysyniadoli Haniaethol - Dadansoddi’r data rwyf wedi casglu. Beth oedd y cryfderau a gwendidau'r wers? Beth fyddaf yn wneud yn wahanol tro nesaf?
·	Arbrofi Gweithredol - Y pethau rwyf yn gallu gwella yn y wers nesaf.
(McLeod, 2017)
Awgryma Jeffs (2017) y cyfeirir y gylch dysgu Kolb ei llysenwi fel y model gwneud, adolygu a chynllunio. Cryfderau'r model hwn yw ei fod yn hawdd ei ddefnyddio ac yn hynod addasadwy (Jeffs, 2017). 
O ganlyniad o ddim ond gallu cwblhau un cylch, ni allaf fyfyrio ar y newidiadau a wneuthum. Er hynny, gallaf fyfyrio ar y wybodaeth a gasglwyd. Roedd cyfranogiad y disgyblion yn dda yn ystod y wers. Roeddent ar dasg ac yn gyffrous am y wers. Ond, ni wyddys pa effaith a gafodd bod yn yr awyr agored ar y cyfranogiad y dysgwyr. Gan fod y disgyblion yn yr astudiaeth wers yn fel arfer yn ddisgyblion sydd yn cymryd rhan mewn gwersi yn y dosbarth. Y tro nesaf byddwn yn dewis gwahanol gyfranogwyr fel bod gennym well dealltwriaeth o sut mae'r awyr agored yn helpu ymgysylltu.


Er mwyn cynnal prosiect ymchwil mae ystyriaethau moesegol i'w sicrhau cyn dechrau. Yr ystyriaeth foesegol gyntaf a ystyriwyd yw sut y gall yr ymchwil osgoi niwed emosiynol neu gorfforol i gyfranogwyr. Des i’r casgliad na fyddai asesu cyfranogiad plant yn cael effaith negyddol arnynt. Mae canllawiau BERA (2018) yn sicrhau ni ddylai pob cyfranogwr gael ei niweidio mewn unrhyw ffordd. Roedd y ffurflen foeseg hefyd yn sicrhau ni fyddai’r ymchwil hwn yn cael effaith negyddol ar y disgyblion gan fod yn rhaid iddi gael ei harwyddo gan Brifysgol Cymru Y Drindod Dewi Sant (gweler Atodiad 5). Mae BERA (2018) yn caniatáu i ymchwilwyr gwblhau prosiectau ymchwil sy’n foesegol ac sydd â ffocws clir ar addysg hunan-wella trwy ddatblygu addysgeg athrawon. Nododd Descombe fod yna 4 elfen allweddol i gynnal ymchwil moesegol. Mae’r rhain yn cynnwys y canlynol:
• Yn amddiffyn y cyfranogwyr rhag unrhyw fath o niwed, naill ai'n emosiynol neu'n gorfforol
• Yr angen i gael caniatâd gwybodus a chydsyniad
• Mae angen i chi osgoi unrhyw fath o dwyll
• Cydymffurfio â'r cyfreithiau sy'n rheoli'r prosiect ymchwil
(Descombe, 2014; 409)
Mae preifatrwydd a chyfrinachedd yn allweddol i sicrhau nad yw cyfranogwyr yn cael eu heffeithio'n andwyol gan gymryd rhan yn y prosiect ymchwil. Mae BERA (2018) yn pwysleisio pwysigrwydd cadw gwybodaeth am gyfranogwyr yn breifat, mae hyn yn cynnwys peidio ag ysgrifennu enw na nodi ffeithiau am y cyfranogwyr mewn llyfrau nodiadau preifat. Felly, ni fydd yr enwau, oedrannau nac unrhyw ffeithiau yn cael eu datgelu yn yr ymchwil hwn. Hefyd, ni fydd enwau athrawon a'r ysgol yn cael eu rhyddhau. Cytunwyd ar y telerau hyn yn y ffurf foesegol (atodiad 5).
Mater arall a all godi wrth gynnal prosiect ymchwil yw sicrhau bod yr holl wybodaeth yn cael ei chadw'n ddiogel. Cyflawnodd yr ymchwil hwn trwy beidio â gwneud unrhyw nodiadau sy'n cynnwys unrhyw fanylion am yr ysgol neu ddisgyblion, megis grŵp blwyddyn, athro, oedran, diddordebau neu hobïau. Cadwyd yr holl wybodaeth yn ddienw a bydd yn cael ei dinistrio ar ôl i'r aseiniad gael ei gwblhau. Mae Israel (2015) yn esbonio pwysigrwydd cadw gwybodaeth cyfranogwyr yn breifat a heb unrhyw nodwedd ac enwi’r dysgwyr. Mae nid yn unig yn gyfrifoldeb moesegol ond yn gyfrifoldeb cyfreithiol gan fod y Ddeddf Diogelu Data yn sicrhau mai dim ond y wybodaeth sydd ei hangen sy’n cael ei defnyddio (Llywodraeth Brydeinig, 2018).
Roedd sicrhau bod disgyblion yn fodlon rhoi eu cydsyniad gwybodus i’r prosiect yn bwysig wrth greu prosiect ymchwil moesegol. Anfonwyd ffurflenni caniatâd a llythyr gwybodaeth at rieni’r plant yn egluro beth oedd y prosiect yn ei gynnwys ac os hoffent i’w disgybl gymryd rhan yn y prosiect hwn yna byddai angen iddynt ddychwelyd y llythyr ataf. Dychwelwyd 3 llythyr i’r ysgol ac felly dyma’r plant a ddewiswyd i gymryd rhan yn y prosiect ymchwil hwn. Er bod y prosiect wedi derbyn caniatâd y rhieni roedd angen cael caniatâd y disgyblion ar y diwrnod. Noda Israel (2015) bod cael cydsyniad y disgyblion yn hanfodol ar gyfer creu prosiect ymchwil moesegol. Cyflawnwyd hyn trwy ddweud wrth y disgyblion beth oedd yr ymchwil ac yna esbonio iddynt y gallent stopio ar unrhyw adeg ac nad oedd yn rhaid iddynt gymryd rhan yn yr ymchwil. Roedd y disgyblion yn frwd iawn i gymryd rhan yn y prosiect ymchwil gan ei fod yn gwneud iddynt deimlo'n arbennig. Buom yn siarad am ddefnyddio arwydd law i roi gwybod i mi nad oeddent am fod yn rhan o'r ymchwil mwyach.
Mater moesegol arall y mae'n rhaid ei ystyried yw y gallai'r plant deimlo bod disgwyl iddynt berfformio ar gyfer y camera. Gall hyn achosi’r ‘effaith Hawtrone’ lle mae cyfranogwyr yn teimlo eu bod yn ymwybodol eu bod yn cael eu harsylwi a’u cofnodi ac felly’n ymddwyn yn wahanol oherwydd hyn (Merrett, 2006). Bydd hwn yn cael effaith ar ddibynadwyedd y dystiolaeth oherwydd nid ydyn yn teimlo’n gyffyrddus. 
Wrth fyfyrio ar y canfyddiadau mae rhai awgrymiadau y gellir eu gwneud. Yr awgrym cyntaf yw bod y disgyblion yn mwynhau ac ar dasg tra oeddent yn yr awyr agored. Buont yn siarad am sut yr oeddent yn mwynhau bod yn yr awyr agored a sut yr oedd yn gwneud iddynt deimlo'n hapus. Fe wnaethon nhw esbonio eu bod nhw'n cyffroi pan mae'n eu tro nhw i fynd i'r gwlypdir. Y canlyniadau oedd, mwynhaodd y disgyblion y wers a mwynhau bod yn yr awyr agored. Dyma’r canlyniad roeddwn i’n disgwyl ei weld oherwydd rwy’n adnabod y disgyblion. Dyma un cyfyngiad ar y prosiect ymchwil, gan fy mod yn adnabod y disgyblion ac yn deall sut y byddant yn ymateb mewn rhai sefyllfaoedd.
Roedd y disgyblion yn ymgysylltu’n dda yn y wers ond roedd cyfyngiadau. O ganlyniad, y nod y wers oedd gadael i’r plant archwilio i ddod o hyd i’r creaduriaid bach a dysgu geiriau newydd, fel buwch goch gota, malwen a phry copyn. Y nod hefyd oedd dysgu terminoleg newydd, megis y tu ôl, uwchben ac oddi wrth. Roedd y disgyblion yn ymgysylltu’n dda ac yn defnyddio'r derminoleg newydd tra roeddwn i yno. Cyn gynted ag y rhoddais fwy o ryddid a phellter iddynt archwilio fel grŵp, dechreuon nhw siarad Saesneg. Mae angen pwysleisio bod y disgyblion wedi colli ysgol oherwydd y cyfnod clo ac mae eu sgiliau Cymraeg yn cymryd amser i ddatblygu oherwydd hyn. Ymhellach, roedd rhoi’r gallu i’r disgyblion archwilio’n fwy annibynnol yn gadael iddynt feddwl eu bod yn gallu siarad Saesneg yn ein gwersi. Roedd hyn yn ddiddorol gweld y newid o'r hyn yr oeddent yn ei weld fel amgylchedd rheoledig tra gyda'r athro i amgylchedd annibynnol pan roddwyd mwy o ryddid iddynt. Dadlau Pound (2009) mai galluogi disgyblion i gael annibyniaeth yw un o nodau allweddol addysgu yn yr awyr agored. Felly, hyd yn oed os ydynt yn siarad Saesneg, maent yn dal i siarad am amcan y wers.
Un cyfyngiad ar yr astudiaeth oedd bod y disgyblion a ddewiswyd yn ddisgyblion sydd yn ymgysylltu’n dda yn yr ystafell ddosbarth fel arfer. Felly, ni allai’r prosiect ymchwil gymharu’r gwahaniaeth rhwng disgyblion swil yn amgylchedd y dosbarth a’r effaith y byddai’r amgylchedd awyr agored yn ei gael ar eu cyfranogiad yn y wers.
Elfen ddiddorol arall o’m hymchwil oedd pan ofynnwyd i’r cyfranogwyr a hoffent wneud gwersi eraill megis mathemateg yn yr awyr agored dywedodd un cyfranogwr nad oedd yn meddwl bod hynny’n bosibl (gweler Atodiad 2). Roedd hwn yn ateb aeddfed i blentyn 5/6 oed. Wrth fyfyrio ar y cyfweliad, roeddwn yn gallu deall beth oedd ef/hi yn ei olygu wrth y datganiad. Mae amgylchedd y dosbarth mor benodol ag ardal fathemateg, ardal ysgrifennu, ardal byd bach ac ardal chwarae rôl fel na allai’r disgybl ddychmygu’r wers honno yn yr awyr agored gan ei fod fel arfer â chael ei gwneud yn y dosbarth. Felly, mae angen newid yn y modd yr wyf i fel athrawes yn meddwl am fy ngwersi a sut yr wyf yn defnyddio gwahanol feysydd yn effeithiol. Awgryma Llywodraeth yr Alban (2010) bod angen addysgu amrywiaeth o weithgareddau a gwersi yn yr awyr agored nid yn unig y llwybrau natur nodweddiadol. Credai Jeffs (2018) fod cael amrywiaeth o gyfleoedd dysgu awyr agored yn hanfodol ar gyfer datblygu’n gymdeithasol, yn wybyddol ac yn ysbrydol.

Rwy'n credu bod y gwaith a greais ar gyfer y prosiect ymchwil hwn yn effeithiol. Credaf fy mod wedi cynnal ymchwil trylwyr mewn i effaith yr awyr agored ar gyfranogiad dysgwyr mewn gwers iaith. Y tro nesaf gobeithio byddai’n cael cyfle i wneud yr ail gylch o'r astudiaeth gwers. Byddai hyn yn gwneud fy nghanfyddiadau yn fwy dibynadwy gan eu bod wedi cael eu profi fwy nag unwaith. Ar hyn o bryd ni allaf ond galw fy nghanfyddiadau yn awgrymiadau gan nad ydynt wedi'u profi i raddau i allu eu dosbarthu fel canfyddiadau. Rwy’n credu bod y cwestiynau a ofynnais i’r disgyblion yn briodol i’w hoedran a chefais atebion gwych ganddynt.
Mae’r dystiolaeth a chasglais yn gyfyngedig o ganlyniad mai prosiect bach oedd hwn ac mai dim ond un cylch o’r astudiaeth gwers a gawsom. Fodd bynnag, roedd y dystiolaeth a gasglwyd gennyf yn ddibynadwy ac yn cyd-fynd â'm profiad personol i. Awgryma Lincoln a Cuba (1985) y dylem ddefnyddio’r gair ‘trustworthiness’ gan fod gan bawb rai rhagfarnau sy’n llunio ein gwaith (Lincoln a Cuba, 1985 yn Cohen, Manion a Morrison, 2007, tud. 149). Er, rwy’n cydnabod y gallai fy mhrofiad personol fy hun fod wedi dylanwadu ar y canlyniadau gan fy mod yn credu bod addysg yn yr awyr agored yn rhoi cyfleoedd i ddisgyblion ddysgu mewn ffordd wahanol i fod yn y dosbarth.
Hoffwn hefyd wneud fy astudiaeth gwers ar ddisgyblion sydd â hunanhyder isel a gallu academaidd isel i weld a yw fy nghanfyddiadau yn newid. Gan mai dim ond 5/6 oed yw'r cyfranogwyr byddai wedi bod yn anodd cynnal cyfweliad gyda nhw ac efallai ni fyddent wedi mwynhau cymryd rhan yn y cyfweliad. Serch hynny, byddai'n ddiddorol gweld effaith bosibl gall dysgu yn yr awyr agored ar eu cyfranogiad.
Rwyf wedi rhannu fy nghanfyddiad gydag eraill yn fy ysgol ac maent wedi bod â diddordeb mewn clywed fy marn sy’n fy helpu i gyrraedd un safon SAC sef Arloesi: Cynnig arbenigedd (Partneriaeth Dysgu Broffesiynol Yr Athrofa, 2019). Mae’r prosiect ymchwil hwn wedi rhoi cyfle i mi rannu fy mhrofiadau mewn amgylchedd proffesiynol o flaen y pennaeth. Byddaf yn elwa o'r profiad hwn. Mae hefyd wedi helpu fy natblygiad i fod yn athro sy'n ymchwilio. Bydd hyn yn bwysig wrth i mi ddechrau fy ngyrfa gan fod disgwyl i athrawon wneud ymchwil i lywio eu haddysgeg yn well.
Wrth i mi greu’r prosiect ymchwil yma meddyliais am y wahanol strategaethau byddaf yn gallu gwneud yn ystod fy ngyrfa fel athrawes. Credaf fod cynnal sesiynau yn yr awyr agored yn rhywbeth sydd angen ddatblygu’n fwy, yn enwedig cynnal sesiynau gwahanol yn yr awyr agored. Ond credaf fod wir angen ddatblygu dealltwriaeth rhieni am ba fôr pwysig yw hi i blant cael cyfleoedd yma i fod tu allan, er mwyn eu lles a dealltwriaeth o’r byd. 
Creda Ouvry a Furtado (2019) fod hi’n angenrheidiol fod ysgolion yn cyfathrebu a rhieni i esbonio’r pwysigrwydd o roi cyfleoedd i’r plant i ddatblygu eu sgiliau tu allan. Awgryma Ouvry a Furtado (2019) mai ffordd gorau o ddysgu rhieni am y pwysigrwydd o wneud yn siŵr bod y plant mynd tu allan yw rhoi cyfle iddynt i ddod mewn i’r ysgol i weld y manteision o wneud hyn. Noda ESTYN (2020) fod Ysgol F yn cynnal sesiynau Mab a Thad i helpu datblygu’r perthnasau rhwng yr ysgol a'r rhieni. Credaf fod y syniad yma yn syniad gwych i weithredu a byddaf yn ceisio cynnal sesiynau fel yma pryd rydw i’n athrawes yn ysgol llawn amser. Mae cynnal y sesiynau yma yn rhoi cyfleoedd i’r rheini i gymryd rhan mewn gweithgareddau yn yr ardal allanol ac felly byddant yn sylwi pa mor bwysig yw hi i roi cyfleoedd i’w plant archwilio yn yr awyr agored. 
Hefyd, credaf gall y clwb allgyrsiol cael effaith positif rhwng y perthnasau rhwng tadau a’r ysgol. Noda ESTYN (2018) fod ysgolion yn cynnal perthnasau cryf rhwng mamau ond nid thadau. Gall hwn arwain at doriad mewn cysylltiadau rhwng yr ysgol a’r rhiant a wnaeth Ysgol G cynllun newydd er mwyn cynnwys tadau mewn i’r gymuned ysgol (ESTYN, 2017). Er mwyn sicrhau lles y plentyn mae hi’n bwysig bod yr ysgol yn wneud y clybiau allgyrsiol yma er mwyn cael y perthnasau gorau gallent. Felly, wrth i mi ddechrau fy nhaith addysgu byddai’n cadw’r syniadau hyn mewn cof ac rwy’n gobeithio cynnal sesiynau gyda rhieni yn yr awyr agored.

